Incendiu violent la o hală din Recaș. O persoană a murit
Un incendiu violent a izbucnit, sâmbătă, într-o hală din orașul Recaș, județul Timiș. O persoană a murit.
Hala a ars în întregime pe o suprafaţă de aproximativ 800 metri pătraţi, a transmis ISU Timiş.
La faţa locului au acţionat Detaşamentele 1 şi 2 de Pompieri Timişoara şi Detaşamentul de Pompieri Lugoj, cu un efectiv de 25 de pompieri, cu 4 autospeciale de stingere cu apă şi spumă, o autospecială de primă intervenţie şi comandă, două autospeciale de serviciu, o autoscară mecanică, o cisternă de 30.000 litri şi un echipaj SMURD. În sprijin au venit şi pompierii voluntari ai oraşului Recaş, informează Agerpres.
La sosirea echipajelor s-a constatat că incendiul se manifesta generalizat, pe o suprafaţă de aproximativ 800 metri pătraţi, cuprinzând hala în întregime.
Din interiorul halei a fost extrasă o persoană decedată.